இத்தகைய நபர்களால் கிறிஸ்தவத்துடன் கிறிஸ்துவும் தூஷிக்கப்படுகிறார் என்பதை மறந்துவிடவேண்டாம். தேவ ஜனத்தை அந்நியர்கள் ஆளுகை செய்யும் போது, 'என் நாமம் தூஷpக்கப்படுகின்றது' என்று தேவன் சொல்லுகின்றார் (ஏசாயா 52.5). ஆம் பிரியமானவர்களே, நாம் தேவனால் ஆளப்படவேண்டியவர்கள். தேவனே நமது இராஜா, அவரே நம்மை ராஜாக்களும், ஆசாரியர்களுமாக்குகிறவர். அவருடைய ஆளுகையின் வட்டத்தை விட்டு, அந்நிய காரியங்களால், சத்துருவின் காரியங்களினால், உலக பிரம்மைகளால் நமது சிந்தையும், உடலும், மனமும் ஆளுகை செய்யப்படுமாகில் நம்மால் பிதாவின் நாமம் தூஷிக்கப்படும் என்பதை மறந்துவிடவேண்டாம்.